GiliGold/VAD_KnessetCorpus huggingface dataset:
דוד אמסלם: לכן אנחנו מבקשים שיהיה כאן פטור מחובת הנחה בעניין הזה.
דוד ביטן: מה שקורה – בגלל הפגרה אנחנו לא יכולים לכנס את המליאה שוב – גם פגרה וגם חג הפסח.
דוד ביטן: לכן אנחנו רוצים להעלות את זה היום לדיון, כפי שהממשלה ביקשה מיושב-ראש הכנסת, לכנס את המליאה לצורך העניין הזה.
דוד ביטן: בבקשה, אוסאמה.
אוסאמה סעדי: אני חושב שהלחץ הזה של כינוס הכנסת בפגרה ולקראת החג, אם זה מצביע על משהו – כנראה שמריחים משהו.
דוד ביטן: לא העליתי את זה ביום האחרון של המושב למרות שיכולתי להעלות את זה.
אוסאמה סעדי: היה לנו סיכום, להביא את זה במושב הבא.
אוסאמה סעדי: כל הלחצים היו להביא את זה במושב האחרון.
אוסאמה סעדי: כנראה מצאתם- - -
דוד ביטן: אני יכול להגיד לך דבר כזה.
אוסאמה סעדי: תגידו לנו, מה הדחיפות לחוק?
אוסאמה סעדי: החוק לא נכנס לתוקף עוד שבוע, עוד יום; זה נכנס עוד חצי שנה, אז מה הבהילות?
דוד ביטן: אין לי שום סיכום עם אף אחד על העניין הזה, ואני אומר שבסוף המושב החלטתי לא להעלות את זה, בגלל שהיו המון נושאים על סדר-היום, ועובדה – מה זה משנה היום הזה?
דוד ביטן: נתתי לכם מראש כמעט חודש בעניין הזה, אז אין שום בעיה.
דוד אמסלם: בגדול, אנחנו דנו על החוק הזה כמעט חודשיים וחצי.
דוד אמסלם: היו גם הרבה עיכובים, שחלק מהחבר'ה רצו לעכב כי היתה לכם משימה, שנעביר את זה למושב הבא.
דוד אמסלם: אנחנו הגענו אתכם, ויכולנו להעביר את זה בהכרעה כבר בסוף המושב, כפי שתכננו מתחילת הדרך; מלפני חודשיים כבר אמרתי שנביא את זה ביום האחרון של המושב.
דוד אמסלם: אתם ניסיתם לעשות פיליבאסטר בעניין הזה – לא הסכמתי.
אוסאמה סעדי: אנחנו?
דוד אמסלם: כן, חלק מהאנשים שלכם.
דוד אמסלם: אנחנו הרי בסוף הבאנו משהו מאוזן.
דוד אמסלם: התחשבנו כמעט בחלק גדול מאוד מכל ההסתייגויות, עשינו עבודת עומק ביחד אתכם, ריככנו את זה איפה שהיה אפשרי, ככה שלא הצלחתי אפילו להבין את ההערה שלך, אוסאמה.
אוסאמה סעדי: ההערה שלי היא במקום.
אוסאמה סעדי: אני לא חושב שמן הראוי בחוק כזה, שלא צריך לחול מייד – זה צריך לחול בעוד ששה חודשים.
אוסאמה סעדי: למה מכנסים?
דוד ביטן: דחינו את זה מסוף המושב.
דוד ביטן: אני החלטתי בגלל העומס, לדחות.
דוד ביטן: הרי מה אנחנו מדברים כולה?
דוד ביטן: על יום אחד.
דוד ביטן: דחיתי את זה חודש.
דוד ביטן: צריך להיות הוגנים.
אחמד טיבי: ביקשתי לדבר.
דוד ביטן: אוסאמה לא מדבר בשבילך?
אחמד טיבי: אנחנו משלימים אחד את השני.
אחמד טיבי: אדוני היושב-ראש, אין ספק שמבחינת המהות, מדובר בחוק רע, מבחינת האוכלוסייה הערבית ומבחינת אנשים אחרים גם באוכלוסייה היהודית.
אחמד טיבי: מדובר בחוק שמקל על הריסות, ומגדיל את הקנסות, והנטל על האזרח שלעתים נאלץ לבנות ללא היתר, כי אין תוכניות מתאר, אין הרחבת שטחי שיפוט, למרות שהוא היה מעדיף לבנות עם היתר, ולכן אנחנו מתנגדים לחוק.
אחמד טיבי: התנגדנו לחוק, הצגנו המון הסתייגויות.
אחמד טיבי: חברי אוסאמה סעדי ועבדאללה אבו מערוף עשו עבודה מצוינת בוועדה כנציגי הרשימה המשותפת, ואתם בגלל העומס, בגלל הלחץ, בגלל הידברות, הסכמתם לדחות את זה ולא לעשות הצבעה ביום האחרון – אתה החלטת.
אחמד טיבי: אני לא מבין מה הבהילות בפגרה.
אחמד טיבי: אני הרבה זמן בכנסת.
אחמד טיבי: לא מבין מה הבהילות.
דוד ביטן: האמת שרצינו לראות את כולם.
אחמד טיבי: אז יש תאגיד – תביא את התאגיד...
אחמד טיבי: היות שאין בחירות, לפני שבוע, ואמרתי לך, חבר הכנסת ביטן, אז אפשר להמתין, כי קמיניץ אמר לנו – למה אתה רוצה את זה עכשיו?
אחמד טיבי: הוא אמר: אני לא יודע מי יהיה בשלטון.
אחמד טיבי: לנו הוא אמר את זה.
דוד ביטן: לא אמר את זה.
דוד ביטן: הסיבות שלו הן אחרות.
אחמד טיבי: אתה מכחיש את הכול.
אחמד טיבי: אנחנו שמענו.
אחמד טיבי: זאת האוזן שלי, לא שלך.
דוד ביטן: המשנה ליועץ המשפטי לא יגיד דבר כזה.
דוד אמסלם: קמיניץ פקיד.
דוד אמסלם: אל תכניס אותו לעניין.
אחמד טיבי: לא, הוא אמר שנתניהו יישאר ראש ממשלה, אבל הוא לא יודע מי השרים.
דוד ביטן: אני דווקא הולך אתכם, כי אם יהיו בחירות, אולי תרדו מ-13 מנדטים לפחות, ואז לא תוכלו?
אחמד טיבי: אנחנו רוצים בחירות.
אחמד טיבי: אבל עכשיו, אחרי שגדעון סער חזר, אני מתחיל לחשוד שאולי יש בחירות בכל זאת.
אחמד טיבי: .. יש לו חושים.
אחמד טיבי: הוא מריח טוב, הסער הזה...
דוד ביטן: חשבתי שהחושים הם שלך.
אחמד טיבי: גם שלי.
דוד ביטן: מה, אתה צריך את גדעון סער בשביל זה?
דוד ביטן: רבותיי, מי בעד- - -
אחמד טיבי: לכן אני מבקש ממך – אולי בכל זאת תסכים לא לערוך את ההצבעה היום?
דוד ביטן: בבקשה, עבדאללה.
דוד ביטן: אני נותן לכם כי שניכם צריכים לעשות רוטציה – מבחינתי זה אחד שמדבר, חצי-חצי.
עבדאללה אבו מערוף: מתי?
דוד ביטן: לא יודע מתי הרוטציה.
עבדאללה אבו מערוף: מתי תגיד?
עבדאללה אבו מערוף: אתה יושב-ראש הקואליציה.
דוד ביטן: מבחינתי, אל תעשו רוטציה.
דוד ביטן: אני אוהב אתכם.
דוד ביטן: תגיד לי, מותר לבטל הסכם רוטציה בכנסת בהצבעה?
דוד אמסלם: אחמד, לא תהיה רוטציה, אחמד.
עבדאללה אבו מערוף: כמה חברי כנסת יש בישראל, ביטן?
דוד ביטן: 120.
עבדאללה אבו מערוף: לא 121?
עבדאללה אבו מערוף: אני שואל.
עבדאללה אבו מערוף: אני חושב שהוא 121.
עבדאללה אבו מערוף: הוא לא הבין.
עבדאללה אבו מערוף: אז ככה, כיושב-ראש הקואליציה, שאלה.
עבדאללה אבו מערוף: תן לו לחשוב, אחמד.
דוד ביטן: אנחנו נגדיל את העסק הזה, נכניס לליכוד 2, ולכם נשאיר.
עבדאללה אבו מערוף: כפילות מקומות, כן?
דוד ביטן: רק שכחלון יסכים.
עבדאללה אבו מערוף: היות שאתה יושב-ראש הקואליציה, ו היושב-ראש, מנהל את הישיבה עכשיו, ואתה יושב-ראש הקואליציה, אם תוכל לומר לי, מה מידת המעורבות של עמותת רגבים והבית היהודי בחקיקת החוק הזה?
דוד ביטן: לא ישבתי- - -
אמיר אוחנה: מה, זה תנועות לא חוקיות?
אחמד טיבי: הבית היהודי מנהל את הממשלה.
אמיר אוחנה: הבית היהודי הוא חלק מהקואליציה.
דוד ביטן: קודם כל, אתם פוגעים ביושב-ראש הוועדה, כי יושב-ראש הוועדה עבד על זה חודשיים וחצי.
דוד ביטן: אני לא ישבתי בישיבות, אז אני לא יכול לענות לכם בעניין הזה.
דוד ביטן: מי בעד ההצעה של הממשלה, לפטור מחובת הנחה לקריאה שנייה ושלישית – ירים את ידו.
דוד ביטן: בעד הבקשה – 4
דוד ביטן: נמנעים – אין בקשת הממשלה להקדמת הדיון בהצעת חוק התכנון והבנייה (תיקון מס' 109), התשע"ז-2017 (מ/1074), לפני הקריאה השנייה והשלישית, נתקבלה.
דוד ביטן: בעד – 4.
דוד ביטן: על סדר-היום : בקשת הממשלה להקדמת הדיון בהצעת חוק התכנון והבנייה, לפני הקריאה השנייה והשלישית – רביזיה.
דוד ביטן: רוצה להציג את זה, שתי דקת?
דוד ביטן: שטיבי הגיש, כמובן.
אחמד טיבי: מדובר בחוק גרוע, בכייה לדורות.
אחמד טיבי: מניפולציה ממשלתית ממסדית.
אחמד טיבי: גם הליך פרלמנטרי לא תקין.
דוד ביטן: כפי שאמרתי לך, מבקש לדחות את הרביזיה מאחר שאנחנו לא מדברים פה על תוכן החוק אל על הנושא של הקדמת ההנחה במליאה.
דוד ביטן: מכיוון שאנחנו נמצאים בפגרה, לקראת חג הפסח, וגם דחיתי את זה בסוף המושב בחודש, למרות שיכולתי להעלות את זה, אני מבקש לדחות את הרביזיה.
איילת נחמיאס ורבין: אבל אני רוצה לומר משהו.
דוד ביטן: אי-אפשר לומר.
יואב קיש: אנחנו פתחנו את הישיבה.
יואב קיש: יש לנו שלוש הצעות חוק שיאומצו לחוק אחד.
יואב קיש: אנחנו קובעים ועדה לדיון בהצעות חוק הבאות: הצעת חוק רפורמה בתקופת הלידה וההורות (תיקוני חקיקה) (פ/3781/20), של חברת הכנסת רחל עזריה; הצעת חוק עבודת נשים (פ/1715/20), הצעת חברי הכנסת אורי מקלב ומשה גפני; הצעת חוק עבודת נשים (תיקון – הארכת חופשת לידה) (פ/1135/20), של חבר הכנסת דב חנין.
יואב קיש: לאחר דין ודברים ארוכים בין חברי הקואליציה, הוסכם שההצעות האלה יועברו לוועדת הרפורמות – מה שמה היום?
<אריאלה מלכה: הוועדה המיוחדת לטיפול בהצעת חוק פיצול דירות ובסעיפים מתוך חוק ההסדרים.
יואב קיש: זו הוועדה והגיע הזמן שיהיה לה שם, אני אשמח מאוד – ותחשבו על זה.
יואב קיש: אני רוצה לציין לפרוטוקול, שלחבר הכנסת יעקב אשר יש הצעה דומה עם עלות תקציבית יותר גבוהה, שבגלל זה היתה בהמתנה בוועדת שרים לחקיקה.
יואב קיש: מוסכם על חבר הכנסת יעקב אשר, שהעלות הכספית של ההצעה שלו תצומצם ותהיה בהתאמה להצעת חוק אחת.
יואב קיש: מן הסתם שלושתן ימוזגו, ולכן נעשה את כל המאמצים שההצעה של חבר הכנסת יעקב אשר תצטרף גם לוועדה הזו תמשיך את החקיקה שלה.
: דווקא בגלל שאנחנו מדברים על זה שזה תחת הכותרת של רפורמה, וזה גם עובר לוועדת הרפורמות – למרות שיכול להיות שבאופן טבעי זה היה צריך לעבור לוועדת העבודה, הרווחה והבריאות – דווקא כשמדברים על רפורמה, יש הצעות שונות שבאות לאותה מטרה.
: אני רוצה לשבח קודם כל את רחל על העקשנות שלה ועל העבודה שלה.
יואב קיש: אפשר ללמוד ממנה.
: לא, אל תיסחף, שהיא לא תעוף על עצמה.
: בלי העקשנות שלה, לא היינו מגיעים גם לחלק הזה, כי אנחנו יודעים שהיתה התנגדות לעניין הזה לגמרי בגלל עלויות כספיות.
: עכשיו בוא נעשה את זה הכי טוב שאפשר בתנאים שיש לנו, ולכן התעקשתי.
: זה לא עניין של כבוד או משהו כזה.
יואב קיש: לא, בצדק.
: התעקשתי שההצעה שלי, אחרי שאני מתחייב שהיא תוצמד להצעה שלה ותהיה כפופה לאותה החלטה אוצרית כזו או אחרת, שתהיה על כל מספר שלא יהיה – לכן אני חושב שכאשר תדון בזה ועדת הרפורמות, חייבים להיות מונחים לנגד עיניה שלל הרעיונות אותם נמזג.
: אני אשתמש בקדנציה הקודמת, שאתם לא הייתם כאן.
: היה פה יושב ראש ועדת הכלכלה שקראו לו פרופ' ברוורמן.
: הוא אמר שיש דבר שנקרא חוכמת השולחן.
: הרבה דברים שהגיעו לשולחן בצורה מסוימת, יצאו אחר כך מלוטשים.
רחל עזריה: עכשיו אני מבינה למה מתנגדים...
: אני מדבר עכשיו על השיטה, לא על הכסף, כי אם אני הייתי מדבר על אותם פרמטרים שהיא דיברה, ההצעה שלי יכולה היתה יכולה להגיע למקומות שאנחנו לא רוצים להגיע אליהם.
: ההצעה שלי מדברת בצורה אחרת, אני עומד על כך ואני מקבל את מה שנרשם לפרוטוקול, גם את עזרתו של יושב ראש ועדת הכנסת שכוחו רב לו וראינו את זה היום.
יואב קיש: נראה ביום רביעי, הגענו לפחות לסיכומים.
: אני פעלתי מאוד בהגינות בדבר הזה – תיאמתי, באתי, דיברתי, עצרתי את החוק שלי בוועדת השרים שלא יתקדם לשום מקום כדי לחכות ולתאם.
: אני יוצא מנקודת הנחה שכך זה יהיה ובוא נלך הלאה.
יואב קיש: אני מצביע הצבעה אחת, כשהרעיון ששלושתן יעברו לוועדה, כפי שאמרנו.
יואב קיש: נמנעים – אין ההצעה למזג ולדון בהצעת חוק רפורמה בתקופת הלידה וההורות (תיקוני חקיקה), התשע"ז-2017,
יואב קיש: השעה 10:01 ואנחנו מתחילים.
יואב קיש: אגיד כמה דברים, ואז אקרא את ההחלטה שעליה נצביע.
יואב קיש: לא נקיים דיון, כי דיון קיימנו על זה אתמול בערב למעשה.
יואב קיש: כולם יודעים, גם ביומיים האלה בעקבות הטיפול בחוק השירות הציבורי, שהוא תיקון שמורכב משני הליכי חקיקה, האחד קצר מאוד שלפנינו שרק מדבר על דחייה בשבועיים, ואחד שהוא יותר משמעותי, עם כל השינויים.
יואב קיש: דרך אגב, הרבה מהדיונים אתמול בוועדה נסובו על החוק היותר משמעותי.
יואב קיש: האופוזיציה מתנגדת באופן עקרוני לשינויי החקיקה האלה, עושה כל שביכולתה שהחוק לא יעבור, ולכן למרות שהחוק הנוכחי הוא לא חוק עמוס עניינים, היא מתנגדת ופועלת.
יואב קיש: רשמו כ-45 הסתייגות ועוד 29 הסתייגויות חלופיות, ומתוכן 54 חברי אופוזיציה חתומים על כל ההסתייגויות.
יואב קיש: המשמעות היא שאם עושים את המכפלות 45 כפול 54, מגיעים למעל 200 שעות, שזה מעל שמונה יממות מלאות.
יואב קיש: המשמעות היא שלמעשה אם האופוזיציה תפעל בצורה חופשית, היא יכולה לסכל את החקיקה, כי נחצה את התאריך הרלוונטי, שזה ה-30 לחודש.
יואב קיש: בדיוק בשביל זה קיים בתקנון סעיף 98.
יואב קיש: אנחנו נפעיל אותו עכשיו, כי אין כוונה שהכנסת לא תוכל להיות ריבון ולחוקק בגלל ההתנהלות הזאת, ויכולת החקיקה של הכנסת תיפגע.
יואב קיש: אני מודה שעד לפני חצי שעה דיברתי עם חברת הכנסת מרב מיכאלי בשביל לנסות להגיע להבנות ולנסות לחסוך את הפעלת סעיף 98 לתקנון, אבל לצורך העניין ללא הסכמות.
איילת נחמיאס ורבין: צריך להוסיף הערה שהכנסת עצמה פוגעת בריבונות של עצמה באופן שבו היא מתעסקת בחקיקת התאגיד.
איילת נחמיאס ורבין: לתפיסת האופוזיציה, אם יורשה לי.
איילת נחמיאס ורבין: אני מייצגת פה את עמדת האופוזיציה.
איילת נחמיאס ורבין: ואני באמת חושבת שהכנסת היא זאת שפוגעת בעצמה באופן שבו היא מנהלת את התהליכים האלה.
איילת נחמיאס ורבין: אז עם כל הכבוד, לא להשית עלינו את האחריות.
יואב קיש: התחלתי בדבריי שאמרתי שאתם פועלים בכל הכלים הפרלמנטריים לסכל את החקיקה.
יואב קיש: לא השתי אחריות.
איילת נחמיאס ורבין: כי החקיקה הזאת מבזה.
יואב קיש: זאת זכותכם.
יואב קיש: אני לא בא בטענות.
יואב קיש: אנחנו לא עושים פה דיון, אני מציג את המצב כפי שהוא להבנתי.
יואב קיש: זה גם לא מה שעולה להצבעה.
יואב קיש: אני מסביר את שיקוליי כיושב-ראש הוועדה.
יואב קיש: להבנתי האופוזיציה פעלה כמיטב יכולתה לסכל את החקיקה הזאת.
יואב קיש: אנחנו, למרות ההידברות, לא הגענו להסכמות, ולכן נפעיל את סעיף 98 לתקנון, ואני קורא את ההחלטה שעולה להצבעה.
יואב קיש: החלטת ועדת הכנסת בדבר סדרי הדיון בקריאה השנייה בהצעת חוק השידור הציבורי הישראלי (תיקון מס' 7), התשע"ז-2017.
יואב קיש: לאור העובדה שמטרת הצעת חוק השידור הציבורי הישראלי (תיקון מס' 7), היא לדחות ב-15 ימים את תחילתו של חוק השידור הציבורי הישראלי, הקבועה ליום ד' באייר התשע"ז – 30.4.2017, על מנת לאפשר בהמשך תיקון חקיקה שישנה את מתכונת ההפעלה של השידור הציבורי על פי החוק, ובכלל זה את מבנה תאגיד השידור הישראלי; ולאור העובדה שהוגשו להצעת החוק 45 הסתייגויות, ועוד 29 הסתייגויות חלופיות, שעל כולן חתומים כל 54 חברי האופוזיציה, דבר המאפשר לאופוזיציה לנמק את הסתייגויותיה במליאת הכנסת במשך למעלה משמונה יממות מלאות; החליטה ועדת הכנסת – כמובן לאחר ההצבעה – כי מקרה זה מהווה "מקרה יוצא מן הכלל" בהתאם לסעיף 98 לתקנון, המצריך ומצדיק קיום סדרי דיון מיוחדים, ובהתאם קבעה את סדרי הדיון הבאים: הקריאה השנייה בהצעת החוק תחל היום, יום רביעי, ‏‏ל' בניסן התשע"ז - 26 באפריל 2017, עם פתיחת ישיבת המליאה בשעה 12:00, ישיבת פגרה מיוחדת.
יואב קיש: לאחר הצגת הצעת החוק תחל הנמקת ההסתייגויות, שתימשך עד השעה 22:45 באותו יום.
יואב קיש: אם חברי הכנסת המסתייגים יוותרו על זכותם לנמק הסתייגויות, תוכרז הפסקה בישיבת הכנסת.
יואב קיש: בשעה 22:45 תינתן זכות ליושב-ראש הוועדה המשותפת להשיב למסתייגים וזכות דיבור לנציגי הממשלה.
יואב קיש: ההצבעות בקריאה השנייה יחלו לא לפני השעה 23:00.
יואב קיש: יש דובר אחד לקואליציה.
יואב קיש: לעניין בקשה להצבעה שמית מצד חברי סיעות האופוזיציה, או לבקשת חברי סיעות הקואליציה / הממשלה, לפי סעיף 36(ב) לתקנון, יוגשו לא יותר משלוש בקשות לכל צד.
איילת נחמיאס ורבין: דיברנו על ארבע אתמול.
איילת נחמיאס ורבין: אתה החלטת בגלל סעיף 98?
יואב קיש: זאת ההצעה.
יואב קיש: אני מעלה אותה להצבעה.
יואב קיש: מי בעד אישור ההחלטה, שירים את ידו.
יואב קיש: בעד ההצעה– 6
יואב קיש: ב-10:35 רביזיה.
יואב קיש: אני שמח שדווקא בהצבעה על הרביזיה יש לנו יותר חברים מההצבעה על הצעת ההחלטה.
מרב מיכאלי: הזדרזת.
מרב מיכאלי: היו פקקים.
יואב קיש: לא הזדרזתי.
יואב קיש: נתתי לכם להגיע ב-10:00.
שולי מועלם-רפאלי: הוא נתן לך עוד דקה.
שולי מועלם-רפאלי: הוא הכריז 10:01.
יואב קיש: אני פותח את הרביזיה.
יואב קיש: הרביזיה הוגשה על-ידי יואב בן צור.
יואב קיש: אני אתן לו לנמק אותה, ואחר כך באופן יוצא מן הכלל, בגלל החשיבות - - -
יואב בן צור: לא, אל תיקח לי את זה.
יואב בן צור: אני אתן לה, לא אתה תיתן לה.
יואב בן צור: אחר כך היא תהיה חייבת לי.
יואב קיש: מנמק הרביזיה יואב בן צור, בבקשה.
יואב בן צור: הגשתי רביזיה, כי ידעתי שמרב לא הייתה פה.
יואב בן צור: עשיתי לה את העבודה, ורציתי לתת לה לנמק.
יואב בן צור: אז הנה, בבקשה מרב, תנמקי.
יואב קיש: יפה מאוד.
מרב מיכאלי: לפי דעתי יש לך משקפיים חדשים.
יואב בן צור: חדשות.
מרב מיכאלי: חדשים.
יואב קיש: מרב מתקנת ללשון זכר?
שולי מועלם-רפאלי: גברתי, מה שהיה פה זה אהבת ישראל.
שולי מועלם-רפאלי: אנחנו בימים של ספירת העומר, ורק לציין שזה 15 יום לעומר.
מרב מיכאלי: תודה רבה לך, גברתי.
מרב מיכאלי: רציתי לציין שמנהל הסיעה של הבית היהודי, יוחאי, מגדל זקן מפאת ספירת העומר, וזה מאוד הולם אותו.
מרב מיכאלי: אז אני חושבת שלפרוטוקול צריך להגיד שהוא צריך לשקול את ה"לוק" הזה.
שולי מועלם-רפאלי: זה מצולם ומוקלט.
מרב מיכאלי: אדוני היושב-ראש, פעמים רבות אנחנו מגישות הסתייגויות רבות ואנחנו כן מגיעים להסכמות.
מרב מיכאלי: אבל במקרה הזה אנחנו כאופוזיציה, למרות שמדובר בחוק שיש בו לכאורה רק שני סעיפים, למרות שבמהות שלו הוא מונע מתאגיד לשידור לעלות לאוויר, למרות שיש בו רק שני סעיפים מבחינה פורמאלית אנחנו עמלנו והצלחנו להגיש מספיק הסתייגויות בשביל לאפשר לנו פיליבסטר, שלפחות ברמה תיאורטית באמת יביא אותנו – לא צריך שמונה יממות, מספיק שתיים – כדי שהחוק ב-30 בחודש ייכנס לתוקף ותתעקר מטרת החוק למנוע את עלייתו לשידור.
מרב מיכאלי: לכן אנחנו כאופוזיציה לא יכולות לוותר מיוזמתנו על הניסיון לפיליבסטר הזה.
מרב מיכאלי: אנחנו כמובן מתנגדות לזה שהקואליציה לא נותנת לנו את זכותנו לנסות לעמוד ולדבר שתי יממות בשביל באופן דמוקרטי להצליח לסכל את החקיקה, שהיא בעינינו שערורייתית ובאמת פוגענית כלפי העיתונות החופשית, כלפי חופש הביטוי, כלפי הדמוקרטיה במדינת ישראל.
מרב מיכאלי: ולכן להלן אנחנו מתנגדות גם לסדרי הדיון.
יואב קיש: ראשית, זה ברור.
יואב קיש: אבל בסופו של דבר הכנסת תפקידה לחוקק וזו זכותה לחוקק, ואנחנו כן מתעקשים גם על זכותה על העניין הזה.
יואב קיש: פה בקואליציה יש כוונה להעביר את החקיקה הזאת, ולכן אנחנו פועלים לפי זכותנו בתקנון לפי סעיף 98.
יואב קיש: ביטן, אתה רוצה להגיד משהו?
דוד ביטן: הנושא הזה של הגשה מאוחרת של החוק הזה נבע מכך שהיועץ המשפטי לממשלה, בגלל שהוגשו בג"צים, דרש – כי זה חוק פשוט, יכולנו להגיש אותו לפני שבועיים וחצי, ואז לא היינו עומדים במצב שאנחנו צריכים פה בדיוק ברגע האחרון – כתשובה לבג"ץ היא שהחוק הזה יוגש יחד עם החוק השני.
דוד ביטן: זאת אומרת, כדי שכל התמונה תהיה מלאה ולא רק הקריאה.
דוד ביטן: במצב הזה, כיוון שהחוק השני מאוד מסובך - -
מרב מיכאלי: זה לא קורה.
מרב מיכאלי: הדרישה הזאת לא מתמלאת.
דוד ביטן: - - והיו צריכים לנהל המון ישיבות לגביו, נבחר מועד שאפשר היה להגיש את הדחייה, ואז זה הגיע למועד האחרון.
דוד ביטן: גם לאור העניין הזה, היועץ המשפטי קיצר, כי מדובר בחוק טכני בלבד, מ-21 יום לשבוע.
מרב מיכאלי: לשבועיים.
דוד ביטן: זאת אומרת, רואים פה מצב שהקואליציה לא הלכה לאיזשהו מהלך רק בגלל שהיא רצתה לעשות את זה, אלא זה נכפה עליה משיקולים משפטיים ואחרים.
דוד ביטן: לכן במצב הזה, לאור זה שהחוק הזה הוגש ברגע האחרון בגלל שהוגשו בג"צים, ובגלל עמדת היועץ המשפטי לממשלה שכיבדנו אותה, ולאור העובדה שבמקרה הזה יש תאריך יעד סופי, וגם שאנחנו נמצאים בפגרה, אני חושב שהשיקול לתת לפי סעיף 98 הוא שיקול נכון במקרה הזה.
דוד ביטן: לאור העובדה שאתם לא מתחשבים בנסיבות האלה ורוצים בצדק מבחינת
דוד ביטן: כם לעשות שימוש בזכויות שלכם.
דוד ביטן: זה המצב, ולכן לא הייתה לנו ברירה.
מרב מיכאלי: אדוני היושב-ראש, הכנסת בוודאי זכותה לחוקק, אבל פה לא מדובר בכנסת, מדובר בממשלה.
מרב מיכאלי: דבר שני, צריך להגיד שאנחנו מלכתחילה כופרות בצורך לשנות את חוק התאגיד המקורי.
יואב קיש: זה נאמר.
יואב קיש: אני מעלה להצבעה את הרביזיה שהוגשה.
יואב קיש: ניפגש ב-12:00 במליאה.
אלעזר שטרן: מה עם הפקקים?
יואב קיש: לקח לי שעה ו-20 ומשהו דקות.
יואב קיש: זה מעט.
יואב קיש: בדרך כלל זה שעתיים.
שולי מועלם-רפאלי: זה הזמן לעבור לגוש עציון.
אלעזר שטרן: בגלל שיושב-ראש ועדת הכנסת קובע זמן, אני מתייחס אליו כאדם רציני.
אלעזר שטרן: אתה יודע איפה אני גר, אז לא ישנתי הלילה בבית.
יואב קיש: בגלל רבע השעה עיכוב היית יכול לישון בבית?
אלעזר שטרן: ישנתי אצל אבא שלי ברמת-גן, בגלל זה, הלכתי אתו בבוקר לתפילה ולא ישבתי אתו לארוחת בוקר כדי להיות פה ב-09:00.
יואב קיש: גם אני לא אכלתי ארוחת בוקר.
איתן ברושי: לעומת זה אני יצאתי ב-05:00 בבוקר כדי להיות פה בזמן.
נורית קורן: חבר'ה, הישיבה מוקלטת.
איתן ברושי: בטח מוקלטת.
איתן ברושי: לדעת מה מוסר העבודה של חברי הכנסת.
נורית קורן: זה מוסר עבודה גבוה מאוד.
איתן ברושי: נכון, להגיע בזמן זה חלק ממוסר העבודה.
יואב קיש: לפרוטוקול, אני הייתי פה בזמן.
איתן ברושי: לא יכול להיות שקובעים את הישיבות לפי המאחרים כשיש לוחות זמנים ידועים.
איתן ברושי: תפסיקו לנהל כך את העסק.
יואב קיש: ההערה הזאת מתקבלת.
איתן ברושי: כל הזמן מתפארים בכבישים, ואחר כך מתלוננים על הפקקים.
איתן ברושי: זה רק בממשלה כזאת יכול לקרות.
איתן ברושי: ממשלה ימנית עם שתי ידיים שמאליות.
אלעזר שטרן: דנים על האמוניה או כל חוק הסייבר?
אלעזר שטרן: יש כמה דברים שצריך לדון בהם.
יואב קיש: יש לנו שני נושאים על סדר-היום, האחד זה תיקון החלטת ועדת הכנסת מיום 20.3.2017 בעניין פעילויות הוועדות בפגרת הפסח, והשני הצעת חוק השידור הציבורי הישראלי, בקשת הממשלה לפטור מחובת הנחה על שולחן הכנסת בכל הקריאות.
יואב קיש: אנחנו נתחיל עם נושא ב' ונאפשר לנציג הממשלה להציג.
<רן שטרית: אני ראש מטה שר התקשורת.
<רן שטרית: בוקר טוב ותודה רבה לכם.
<רן שטרית: אנחנו מבקשים פטור מחובת הנחה על הצעת חוק השידור הציבורי הישראלי (תיקון מס' 7), התשע"ז-2017.
<רן שטרית: הצעת החוק נועדה לדחות בפרק זמן של 15 ימים את יום תחילת חוק השידור הציבורי.
אלעזר שטרן: רן, אתה עושה צחוק מאתנו?
יואב קיש: אלעזר, תן לו לסיים, אחרי זה תשאל.
<רן שטרית: אנחנו מבקשים מחברי הכנסת ומיושב-ראש הוועדה לקבל פטור מחובת הנחה לאור הדחיפות, לאור קוצר הזמן, לאור יום התחילה שהוא ה-30 באפריל.
<רן שטרית: מטרת הצעת החוק הנוכחית היא לתת עוד זמן חקיקה לחקיקת הצעת החוק, שהיום היא כרגע במעמד של תזכיר, תיקון מס' 8, שבא להקים את תאגיד החדשות.
אלעזר שטרן: אפשר לנמק?
יואב קיש: הוא נימק.
אלעזר שטרן: הוא לא נימק.
אלעזר שטרן: הוא קרא.
אלעזר שטרן: בשביל זה הבאת אותו?
יואב קיש: אני מבין שאתה רוצה את ה"שואו".
אלעזר שטרן: איזה "שואו"?
אלעזר שטרן: תוציאו את הטלוויזיות.
אלעזר שטרן: אתה יודע מה נעשה?
אלעזר שטרן: נוציא את הטלוויזיות ותן שעתיים דיון על זה, בלי טלוויזיות.
יואב קיש: שעתיים אני לא יכול.
יואב קיש: מי רוצה להירשם לזכות דיבור?
יואב קיש: אלעזר, מרב, ברושי, פולקמן, שולי.
אברהם נגוסה: נתייחס בהתאם למה שייאמר.
יואב קיש: אני סוגר את רשימת הדוברים.
יואב קיש: אחמד, אתה רוצה?
אחמד טיבי: אני לא יודע על מה, אבל כן.
יואב קיש: רשמי את נורית ואת יואב בן צור, ובזה נסגרת הרשימה.
יואב קיש: חברים, התכנסנו בימי פגרה בשביל להעביר חקיקה, שהיא חקיקה מצד אחד מאוד פשוטה, אבל מצד שני יש לה כמובן משמעות כבדה.
יואב קיש: החקיקה הזאת – כל מה שהיא עושה, אתם יכולים לראות פה את ההצעה של החוק של הממשלה, היא מדברת בסופו של דבר על הדחייה של השבועיים, עם תיקוני התקציב הנדרשים לכך.
יואב קיש: זה לא החוק שעליו נצטרך לדון ולדבר שעות ארוכות, אלא לאפשר את החקיקה הזאת.
יואב קיש: ברור שכל מי שמתנגד לחקיקה הזאת יכול לנסות כבר עכשיו לעצור את הדבר הזה בגלל לוחות הזמנים הבעייתיים.
יואב קיש: אולי יצליח, אולי האופוזיציה תרצה לעשות פיליבסטר.
יואב קיש: זה בהחלט לגיטימי, אלה חוקי המשחק הפרלמנטריים.
יואב קיש: הקואליציה מובילה את המהלך הזה של תיקון החקיקה.
יואב בן צור: לא תקום ועדה מיוחדת?
יואב קיש: אנחנו נעביר את זה במליאה ואז נראה מה נעשה.
יואב קיש: הקואליציה מובילה את החקיקה הזאת.
יואב קיש: כשלב ראשון זו החקיקה הפשוטה, ולשאלתך אלעזר, לוחות הזמנים מחייבים את זה.
יואב קיש: בבקשה, ראשון הדוברים אלעזר שטרן.
יואב קיש: שלוש דקות לכל דובר.
אלעזר שטרן: יש לי בקשה אליך.
אלעזר שטרן: כיוון שנציג הממשלה – לא הבנו מההקראה המעליבה הזאת כלום.
יואב קיש: למה לא הבנת?
אלעזר שטרן: כי לא הבנתי למה.
יואב קיש: תשאל אותו, הוא יענה לך.
אלעזר שטרן: אני מבקש שתסביר למה חוק שעבדו עליו כל כך הרבה זמן, שכבר קיבל דחייה, שוועדת כנסת אנחנו יודעים כמה היא ישבה, דרך אגב שאף מפלגה לא דרשה בהסכם הקואליציוני למחוק את החוק הזה כמו שהממשלה הזאת עשתה לחוקים אחרים.
יואב קיש: מה השאלה, אלעזר?
אלעזר שטרן: זה חוק שהציבור בישראל לא מבין.
אלעזר שטרן: אני מבין שגם שר האוצר לא מבין, כי הוא התחייב כמה פעמים גם על התאריך הזה.
אלעזר שטרן: אם אתה יכול להסביר באמת למה בין יום השואה ליום הזיכרון צריכה להתכנס ועדת הכנסת, ואחרי זה בטח מליאת הכנסת, על 15 יום.
אלעזר שטרן: למה אנחנו צריכים לאשר את הדבר המעליב הזה של כולנו?
אלעזר שטרן: אחרי זה אתייחס בשלוש דקות.
יואב קיש: על זה אני מבקש שאתה לא תענה.
יואב קיש: אסביר לך, אלעזר, למה אני מבקש ממנו לא לענות.
יואב קיש: כי אתה מתעקש לא לשמוע את התשובה שלי, והתשובה שלי היא מאוד פשוטה.
יואב קיש: יש דרישה בקואליציה ובממשלה - - -
יואב קיש: את זה תעשה בוועדה.
אלעזר שטרן: בשביל מה הוועדה הזאת?
יואב קיש: זכות הקואליציה לפעול לשינוי חקיקה.
יואב קיש: המשמעות של לוחות הזמנים מחייבת את זה.
אלעזר שטרן: יש חברי כנסת רובוטים מהקואליציה.
אלעזר שטרן: יכול להיות שאתה רוצה להפוך אותנו גם לרובוטים.
אלעזר שטרן: אני חושב שאם אתה מייחס משהו להיותנו אחראים כלפי הציבור שבחר את כולנו, גם אותך, אז האמירה הזאת "כי הקואליציה רוצה" – אז אין דיונים בכנסת, כי הקואליציה רוצה.
אלעזר שטרן: אם בא נציג ממשלה ורוצה להסביר למה ממשלה צריכה עוד 15 יום, ובשביל זה צריכים לשנות סדרי בראשית - - -
יואב קיש: הוא הסביר.
אלעזר שטרן: הוא לא הסביר.
יואב קיש: התאגיד מתחיל לפעול ב-30 בחודש.
יואב קיש: אם רוצים לעשות שינוי חקיקה, צריך לדחות בשבועיים.
יואב קיש: הכי פשוט שיש.
יואב קיש: למה אתה לא מבין את זה?
אלעזר שטרן: אתה לא מבין מה אני שואל.
אלעזר שטרן: למה צריך שהתאגיד לא יתחיל לפעול אלא בעוד 15 יום.
יואב קיש: עכשיו הבנתי אותך.
יואב קיש: בוא נתחיל שהתאגיד יעבוד ב-30 ואז תעשה שינוי חקיקה.
מרב מיכאלי: היו דברים מעולם, לא?
יואב קיש: רן, בבקשה.
<רן שטרית: ברגע שהתאגיד מתחיל לפעול, יש לנו כאן למעשה עסק שהוא בלתי הפיך.
<רן שטרית: אם וכאשר אתה רוצה לעשות את המהלך הזה ואתה רוצה לעשות את המהלך הזה באופן שיהיה יותר מסודר, אז אתה חייב לדחות את יום התחילה על מנת להתחיל את הדברים האלה מהתחלה.
מרב מיכאלי: אי-אפשר להגיד באופן מסודר על החקיקה הזאת מאל"ף עד תי"ו.
מרב מיכאלי: לא היה פה משהו אחד שאפשר להגיד עליו שהוא התנהל באופן מסודר.
יואב קיש: מי שמפריע, אני אקרא אותו לסדר.
יואב קיש: כל אחד נרשם פה לזכות דיבור, יקבל את זכות הדיבור שלו.
יואב קיש: לא יהיו פה התפרצויות.
יואב קיש: עכשיו אלעזר בזכות הדיבור שלו, אז כמובן שלגיטימי.
יואב קיש: אני מתנצל, קודם לא הבנתי את השאלה שלך.
יואב קיש: התשובה שאני הבנתי מרן עכשיו, שאם התאגיד מתחיל לפעול ב-30, למעשה כל שינוי יהיה הרבה יותר מורכב ובעייתי, וזו הסיבה שהממשלה רוצה לפעול לפני תחילת התאגיד.
יואב קיש: הדובר הבא, מרב.
אלעזר שטרן: לא דיברתי.
יואב קיש: אז אתן לך עוד שתי דקות.
איתן ברושי: הוא בא מרחוק, הוא לא ישן בבית.
איתן ברושי: תן לו עוד שתי דקות.
יואב קיש: אבל הוא עשה מצווה, הוא היה בבית עם אבא.
איתן ברושי: אני מכיר את הבית.
אלעזר שטרן: אני מודה שאני לא רוצה להציק לך, אבל אני בטוח שגם אתה לא הבנת את ההסבר.
אלעזר שטרן: על פניו אין חוק בכנסת שאי-אפשר להגיד עליו או אין החלטת ממשלה, שאם נחיל אותה לא נוכל לבצע שינוי.
אלעזר שטרן: זה מה שהסביר רן.
אלעזר שטרן: אתם מכירים חוק כזה, שפעם הכנסת העבירה וקבעה מועד ואמרה בואו נדחה אותו לאור ההסבר המלומד הזה שקיבלנו פה, שאם החוק יופעל כמו שתוכנן אז לא נוכל לשנות אותו?
אלעזר שטרן: אני באמת לא מצליח להבין את ההסבר הזה.
<רן שטרית: לא אמרתי שאי-אפשר לשנות אותו, אמרתי שהדרך תהיה הרבה יותר מסובכת.
אלעזר שטרן: אבל זה נכון על כל חוק שנקבע לו תאריך.
<רן שטרית: הדרך שהממשלה בחרה בה היא לדחות ב-15 יום, שזה בסך הכול שבועיים, על מנת להתחיל את התהליך.
אלעזר שטרן: אדוני נציג הממשלה - - -
יואב קיש: רן, אל תענה לו יותר.
יואב קיש: בוועדה לא יהיה פיליבסטר.
אלעזר שטרן: בשום מקום לא פיליבסטר.
יואב קיש: במליאה אתם יכולים.
אלעזר שטרן: חזרת והסברת את אותו דבר, אפילו באותן מילים לצערי הרב.
אלעזר שטרן: אתה בחור אינטליגנט, אני שואל אותך עוד פעם.
אלעזר שטרן: יש לי שלוש דקות.
אלעזר שטרן: אל תענה לי, אם היושב-ראש לא ייתן לך לענות.
אלעזר שטרן: אתה עובד אצלו.
יואב קיש: אל תענה.
יואב קיש: ענית כבר.
אלעזר שטרן: אנחנו אחרי פסח.
אלעזר שטרן: מה נשתנה החוק הזה מכל החוקים, שבחוק הזה הממשלה אומרת: צריך 15 יום דחייה כדי שאולי יבוא לנו לעשות שינוי?